Cam-termillä tarkoitetaan elokuvaa, joka on luvatta kuvattu videokameralle elokuvateatterissa tai televisiosta. Näin kuvatut elokuvat ovat suosittuja P2P-verkoissa yleensä elokuvan julkaisun aikoihin, kun parempaa versiota ei ole vielä saatavilla. Yleensä kuvan- ja äänenlaatu on todella huono ja videolla saattaa näkyä muutakin kuin itse elokuva esim. yleisöä, penkkejä tai piilotettuja tunnistemerkkejä kuvauspaikan selvittämiseksi ja kuvaajien kiinniottamiseksi. Myös äänenlaatu on yleensä onneton ja taustalla saattaa kuulua mm. ihmisten puhetta.
Näitä Cam-elokuvia jaellaan internetissä luvattomasti. Formaattina on yleensä VCD, SVCD tai DivX. Tiedoston nimessä on yleensä CAM-teksti.